<classify> Akizungumza na gazeti hili jana, Pluijm alisema kwamba wachezaji wake watatakiwa kuwa katika kiwango chao kwa asilimia mia moja ili kuitoa timu hiyo ya Zimbabwe na kukata tiketi ya kuingia raundi ya pili ya mashindano Kombe la Shirikisho Afrika.Tunahitaji kuwa katika kiwango chetu kwa asilimia mia moja, na hatuwezi kubweteka, lengo ni kuona tunafuzu kwa hatua inayofuata, alisema Pluijm. Wachezaji wako katika morali ya hali juu. Tumefanya maandalizi ya kutosha mpaka sasa, wachezaji wamedhamiria na wamefanya bidii kubwa mazoezini. Tunatakiwa kuwa makini na hatuwezi kuwadharau wapinzani wetu.Pluijm aliongeza kwamba wachezaji wote isipokuwa Kpah Sherman na Andrey Coutinho wako kwenye hali nzuri kuelekea mchezo huo utakaopigwa keshokutwa.Yanga inasafiri leo kuelekea Zimbabwe ikiwa na faida ya mabao 5-1 iliyopata nyumbani dhidi ya Platinum ya Zimbabwe na hivyo inahitaji sare ama ushindi wa aina yoyote kusonga mbele kwenye hatua inayofuata.Wawakilishi hao wa Tanzania kwenye michuano ya kimataifa walifika hatua hiyo baada ya kuitoa timu ya BDF ya Botswana ambapo kwenye mchezo wa awali uliochezwa Dar es Salaam waliibuka na ushindi wa mabao 2-0 kabla ya kufungwa kwa mabao 2-1 kwenye mchezo wa marudiano uliochezwa Gaborone, Botswana na Yanga kufuzu kwa faida ya bao la ugenini.  <topic>: MICHEZO 